ປະຊາຊົນ 20 ກວ່າຄົນ ເສຍຊີວິດ ໃນຄວາມວຸ້ນວາຍ ຢູ່ອີຣັກ (ວີດີໂອ)
ການໂຈມຕີ ທີ່ມີຄົນເສຍຊີວິດ ຫຼາຍທີ່ສຸດ ເກີດຂຶ້ນ ໃນເມືອງ Dujail ຊຶ່ງມີທະຫານ 6 ຄົນເສຍຊີວິດ ໃນການໂຈມຕີສະລະຊີບ ຕໍ່ດ່ານກວດແຫ່ງນຶ່ງ.
ຄວາມຮຸນແຮງໃນອີຣັກໄດ້ສັງຫານປະຊາຊົນ ຫຼາຍກວ່າ 20 ຄົນໃນວັນເສົາວານນີ້ ອັນເປັນພາກສ່ວນນຶ່ງຂອງຄວາມ ວຸ້ນວາຍທີ່ເພີ່ມທະວີຂຶ້ນ ທີ່ໄດ້ກະຕຸ້ນໃຫ້ເກີດຄວາມຢ້ານກົວ ກັນວ່າ ປະເທດອາດຈະກຳລັງກັບຄືນສູ່ສະພາບທີ່ມີການຂັດ ແຍ້ງກັນຢ່າງກວ້າງຂວາງນັ້ນ ການໂຈມຕີທີ່ມີຜູ້ຄົນເສຍຊີວິດຫຼາຍທີ່ສຸດ ເກີດຂຶ້ນໃນເມືອງ Dujail ທາງທິດເໜືອຂອງແບກແດດ ບ່ອນທີ່ພວກເຈົ້າໜ້າທີ່ ຮັກສາຄວາມປອດໄພ ຢ່າງໜ້ອຍ 6 ຄົນໄດ້ເສຍຊີວິດໄປເວລາ ຜູ້ວາງລະເບີດສະລະຊີບຄົນນຶ່ງ ຂັບລົດທີ່ບັນຈຸວັດຖຸລະເບີດ ແລ່ນເຂົ້າໄປຕຳດ່ານກວດກາແຫ່ງນຶ່ງຂອງກອງທັບ ຢ່າງໜ້ອຍ 15 ຄົນໄດ້ຮັບບາດເຈັບ ຢູ່ທາງທິດເໜືອຂອງແບກແດດເຊັ່ນກັນ ລະເບີດລູກນຶ່ງທີ່ແຕກຂຶ້ນໃນເມືອງTarmiyah ໄດ້ສັງຫານ ຢ່າງໜ້ອຍ 4 ຄົນ ແລະການວາງລະເບີດອີກລູກນຶ່ງໃນເມືອງ Dawr ໄດ້ສັງ ຫານພວກທະຫານບ້ານນິກາຍຊຸນນີ ທີ່ຕໍ່ຕ້ານເຄືອຂ່າຍ al-Qaida 3 ຄົນ ການບາດເຈັບແລະສູນເສຍຊີວິດເຫລົ່ານີ້ ມີຂຶ້ນນຶ່ງມື້ ຫຼັງຈາກກຳລັງ ຂອງລັດຖະບານອີຣັກ ເປີດສາກເລີ້ມອອກປະຕິບັດງານຍຶດເອົາຂົງເຂດຕ່າງໆຄືນ ຢູ່ໃກ້ໆກັບເມືອງ Fallujah ຊຶ່ງ ເປັນເມືອງທີ່ຕັ້ງຢູ່ທາງກ້ຳຕາເວັນຕົກຂອງນະຄອນຫລວງແບກແດດໃນແຂວງ Anbar ຫຼາຍໆເຂດຂອງເມືອງດັ່ງກ່າວ ໄດ້ຖືກຄອບຄອງ ໂດຍພວກນັກຕໍ່ສູ້ທີ່ເຊື່ອມໂຍງກັບເຄືອ ຂ່າຍ al-Qaidaມາໄດ້ດົນກວ່າ 4 ເດືອນແລ້ວ ແຫຼ່ງຂ່າວດ້ານການແພດ ກ່າວວ່າ ຢ່ງໜ້ອຍປະຊາຊົນ 11 ຄົນໄດ້ເສຍຊີວິດ ແລະ 20 ຄົນ ໄດ້ຮັບບາດເຈັບ ໃນການລະດົມຍິງປືນໃສ່ເຂດອ້ອມແອ້ມ ເມືອງ Fallujah ນັ້ນ ພວກນັກຕໍ່ສູ້ຫົວຮຸນແຮງທີ່ມີສ່ວນພົວພັນກັບກຸ່ມຫົວນິຍົມຈັດຕັ້ງລັດອິສລາມອີຣັກແລະກຸ່ມ Levant ທີ່ເອີ້ນກັນວ່າ ISIL ທີ່ມີສ່ວນພົວພັນກັບເຄືອຂ່າຍ al-Qaida ໄດ້ທຳການຕໍ່ສູ້ກັບກຳລັງຂອງຝ່າຍລັດຖະບານ ເພື່ອຄວບຄຸມເມືອງ Fallujah ນັ້ນ